Matter Of Fakt se Afrika geïnspireerde juwele - Mooi Leefstyl
Jy kan nooit te veel juweliersware hê nie en Matter Of Fakt se juweliers stukke is perfek vir die kontemporêre dame wat opsoek is na iets glinsterend, maar nie te groot en swaer nie. Hulle eenvoudige simplistiese en skoon reguit lyne maak hulle juweliersware anders as die res. Baie dames hou daarvan om juweliersware te dra. Hulle sukkel gewoonlik om iets te kry wat nie te oormatig is nie. Hierdie pragtige juwele kan jy dra in jou alledaagse klere of as jy bietjie ekstra moeite wil doen vir 'n spesiale aandete of besigheid funksie. Matter Of Fakt se inspirasie vir hulle ontwerpe is deur die natuurlike elemente en rou skoonheid van Afrika. Daar is binnekort nog 'n reeks om vir kliënte 'n groter verskeidenheid van produkte te bied.
Vertel ons meer oor die stigter
Matter Of Fakt Jewellery is in 2014 deur Mary-Anne Grobler gestig. Sy word geïnspireer deur verskeie vorme van natuurlike elemente. So inspirasie in die natuur is uiters belangrik waarvan Suid-Afrika se landskap baie inspirasie bied.
Waar word die stukke vervaardig?
Al Matter Of Fakt se stukke word vervaardig in hul ateljee in Woodstock, Kaapstad. Hul gebruik hoofsaaklik koper saam met rou en gepoleerde sny semi-edelgesteentes.
Kan jy iets laat pasmaak?
Streng gesproke maak hul nie pasgemaakte ontwerpe nie, want hul is nie tradisionele juweliers nie. Alhoewel hul al kliënte gehad het wat na hul gekom het met iets uniek wat gemaklik in hul reeks van stukke is wat hul aanbied.